|  |  |  |  |  |
| --- | --- | --- | --- | --- |
| TAVOITE | ARVIOINNIN KOHDE | ALIN TAITOTASO 3. LK | HYVÄN OSAAMISEN KUVAUS (8) | ESIMERKKISISÄLTÖJÄ |
| T1 luoda edellytyksiä oppilaan eettisten ajattelun taitojen kehittymiselle ja kannustaa oppilasta soveltamaan eettisiä periaatteita arjen tilanteisiin | Käsitteiden hallinta ja soveltaminen | Oppilas osaa antaa jonkin esimerkin eettisestä toiminnasta. | Oppilas muistaa joitain keskeisiä etiikan käsitteitä ja antaa esimerkkejä eettisestä toiminnasta. | ET:n sisältöalueista muodostetut kokonaisuudet eri vuosiluokille löytyvät ops:sta. |
| T2 ohjata oppilasta tunnistamaan ja arvioimaan väitteitä ja niiden perusteluita | Väitteiden ja perusteluiden tunnistaminen ja arviointi | Oppilas osaa tunnistaa ohjatusti keskustelusta tai tekstistä väitteen. | Oppilas osaa löytää keskustelusta ja tekstistä väitteen ja sille perustelun. |
| T3 edistää oppilaan kykyä oivaltaa asioiden välisiä suhteita ja kehittää ajatteluaan | Päättelytaidot | Oppilas esittää jonkin päätelmän opittavasta aiheesta. | Oppilas esittää päätelmiä opittavasta aiheesta, osaa perustella niitä ja tekee ohjatusti havaintoja asioiden välisistä suhteista. |
| T4 ohjata oppilasta kantamaan vastuuta itsestä, toisista ihmisistä ja luonnosta | Vastuullisen toiminnan tunteminen | Oppilas osaa kuvailla ohjatusti yhden tavan kantaa vastuuta itsestä, toisista ihmisistä tai luonnosta. | Oppilas tietää, mitä tarkoittaa itsestä, toisista ja luonnosta vastuun ottaminen, ja antaa siitä esimerkkejä. |
| T5 ohjata oppilas tutustumaan suomalaiseen, eurooppalaiseen ja maailman kulttuuriperintöön sekä hahmottamaan kulttuurista moninaisuutta ilmiönä | Tietojen ja käsitteiden hallinta | Oppilas osaa mainita ohjatusti jonkin kulttuurin ja tavan elää. | 3.lk: Oppilas tunnistaa asioita, jotka kuuluvat suomalaiseen elämäntapaan ja kulttuuriin.  4lk: Oppilas tietää, että Suomessa ja maailmassa on erilaisia kulttuureja sekä tapoja elää, ja antaa niistä esimerkkejä. |
| T6 tukea oppilasta rakentamaan katsomuksellista ja kulttuurista yleissivistystään | Tietojen ja käsitteiden hallinta | Oppilas tietää, että ihmisillä voi olla erilaisia katsomuksia. | Oppilas tietää joitakin katsomuksia ja niihin liittyviä käsitteitä. |
| T7 ohjata oppilasta suunnittelemaan ja arvioimaan omaa katsomuksellista oppimistaan | Oppimaan oppimisen taidot | Oppilas osaa asettaa ohjatusti yhden tavoitteen omalle katsomukselliselle oppimiselleen. | Oppilas asettaa ohjatusti opiskelulleen tavoitteita ja pyrkii toimimaan tavoitteiden suunnassa. |
| T8 rohkaista oppilasta ilmaisemaan katsomustaan ja kuuntelemaan muiden katsomuksellisia kannanottoja | Vuorovaikutustaidot ja toiminta ryhmän jäsenenä | Oppilas kuuntelee muiden katsomuksellisia kannanottoja asiallisesti. | Oppilas ilmaisee katsomuksellisia ajatuksiaan ja kuuntelee toisten katsomuksellisia näkemyksiä asiallisesti. |
| T9 ohjata oppilas tuntemaan YK:n yleismaailmalliseen ihmisoikeuksien julistukseen perustuvaa ihmisoikeusetiikkaa, erityisesti lapsen oikeuksia | Ihmisoikeusetiikka | 4:lk Oppilas osaa kertoa esimerkkejä lapsen oikeuksista. | 4lk: Oppilas tietää YK:n lasten oikeuksien julistuksen ja osaa kertoa esimerkkejä lapsen oikeuksista. |
| T10 rohkaista oppilasta toimimaan aloitteellisesti ja vastuullisesti omassa ympäristössään | Vaikuttamisen keinojen tunteminen | Oppilas osaa jonkin esimerkin hänen ikäisilleen sopivasta vaikuttamisen keinosta tai kanavasta. | Oppilas osaa antaa esimerkkejä hänen ikäisilleen sopivista vaikuttamisen keinoista ja kanavista. | HUOM. Voidaan tehdä ja arvioida yhdessä 4.lk. yhteiskuntaopin vaikuttamisprojektin kanssa. |

HUOM. Osa tavoitteista ja sisällöistä opiskellaan 4. luokan yhteisellä katsomusaineiden integroidulla tunnilla (1vvt).